Komunikološki koledž u Banjoj Luci "Kapa Fi"
Visoka škola Komunikološki koledž u Banjaluci Kapa Fi (engleski: The Banja Luka College of Communications Kappa Phi) bila je samostalna visokoškolska ustanova u Banjoj Luci, koja je djelovala od 2000. do 2021. godine. Koledž je osnovan 21. augusta 2000. godine pod nazivom Komunikološki fakultet u Banjaluci, kao najstarija privatna visokoškolska ustanova u Bosni i Hercegovini. U junu 2007. godine Koledž je bio ponovo licenciran, dobija početnu akreditaciju u skladu sa tada donesenim Zakonom o visokom obrazovanju, i od tada nastavlja rad pod nazivom Visoka škola Komunikološki koledž u Banjaluci Kapa Fi/Banja Luka College of Communications Kappa Phi. Nakon uspješno obavljenog akreditacionog procesa, Koledž dobija petogodišnju akreditaciju u martu 2014. godine. Na Koledžu su se izvodili licencirani studijski programi prvog ciklusa komunikologija, dizajn i engleski jezik. Koledž je izdavao međunarodni naučni komunikološki časopis Znakovi i poruke.